કેટલીક વાર એવું બને છે કે આવા અપશુકન થયા હોય અને આપણું મન ઉદ્વેગમાં હોય તો કાંઈક ને કાંઈક પ્રતિકૂળ બને ત્યારે આપણે તરત જ તેનો ખુલાસો અપશુકનમાં જોઈએ છીએ. અમારાં દાદી ગમે ત્યાંથી સરસ ગાય શોધીને અમારા તરફ દોડાવતાં પણ અમારા ઘણા સહાધ્યાયીઓ આ કે તે પરીક્ષામાં રખડી જ પડે. દહીં ખાઈને, પાન ખાઈને, શુકનના આવા ઘણા ટુચકા કરીને કેટલાંય કામો ઉપાડ્યાં છતાં ખાસ કંઈ ચમત્કારિક બન્યું હોય તેવું જણાયું નહીં.